לוקה אורלנדו

ג'יאנלוקה "לוקה" אורלנדו (באנגלית: Gianluca "Luca" Urlando; נולד ב-16 במרץ 2002) הוא שחיין אמריקאי. אלוף העולם (סינגפור 2025), אלוף ארצות הברית (2019) בעל התוצאה הרביעית בטיבה בכל הזמנים והשנייה בטיבה באמריקה בכל הזמנים במשחה ל-200 מטר פרפר. 

 ביוגרפיה 
אורלנדו נולד וגדל בסקרמנטו, קליפורניה. הוא לומד ומתאמן באוניברסיטת ג'ורג'יה.

2018
בתחרות שנערכה באירוויין, קליפורניה בשנת 2018 קבע אורלנדו במשחה ל-200 מטר פרפר שיא אישי חדש של 1:55.21 דקות, התוצאה השנייה בטיבה בעולם בכל הזמנים באותה העת לגילאי 16, אחרי מייקל פלפס (1:54.58 דקות).

באליפות הפאן פסיפיק בשחייה לנוער שנערכה בסובה, פיג'י באוגוסט אותה שנה הוא זכה ב-4 מדליות, 3 זהב ו-1 כסף. מדליות זהב, במשחה ל-100 מטר פרפר בשיא ארצות הברית חדש לגילאי 16 של 52.40 שניות, במשחה ל-200 מטר פרפר בתוצאה של 1:56.25 דקות ובמשחה שליחים 4x100 מטר מעורב. מדליית כסף במשחה ל-200 מטר מעורב אישי בתוצאה של 2:00.60 דקות.

2019
בתחרות שנערכה בקלוביס, קליפורניה ב-15 ביוני 2019 קבע אורלנדו במשחה ל-200 מטר פרפר שיא ארצות הברית לגילאי 18 של 1:53.84 דקות, שיפור לשיא הוותיק בן 16 שנים של מייקל פלפס (1:53.93 דקות), התוצאה השלישית בטיבה בארצות הברית בכל הזמנים והשלישית בטיבה לשנת 2019.

אלוף ארצות הברית
באליפות ארצות הברית שנערכה בתחילת אוגוסט אותה שנה הוא זכה במדליית זהב במשחה ל-200 מטר פרפר בתוצאה של 1:54.92 דקות.

אלוף העולם לנוער
שלושה שבועות לאחר מכן, באליפות העולם לנוער שנערכה בבודפשט בסוף אוגוסט הוא זכה בשתי מדליות זהב, במשחה ל-200 מטר חופשי בתוצאה של 1:46.97 דקות ובמשחה שליחים 4x100 מטר חופשי בשיא עולם חדש לנוער.

2021
באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכה אורלנדו בשתי מדליות ארד ולא נכלל במשלחת האמריקאית למשחקים האולימפיים. מדליות ארד, במשחה ל-100 מטר פרפר בתוצאה של 51.64 שניות, אחרי קיילב דרסל (49.87 שניות) וטום שילדס (51.19 שניות) ובמשחה ל-200 מטר פרפר בתוצאה של 1:55.43 דקות, אחרי זאק הרטינג (1:55.06 דקות) וגנר בנץ (1:55.34 דקות), בשלב חצי הגמר הוא קבע תוצאה של 1:55.21 דקות ועלה ראשון לגמר. נוסף לכך, הוא סיים שישי בשלב חצי הגמר במשחה ל-200 מטר חופשי תוצאה של 1:46.93 דקות ונמחק ממשחה הגמר.

2022
שיאן ארצות הברית
באליפות המכללות שנערכה באטלנטה, ג'ורג'יה ב-25 במרץ 2022 קבע במסגרת משחה שליחים 4x100 יאר מעורב במשחה ל-100 יארד גב שיא לאומי חדש של 43.35 שניות, שיפור לשיא בן 6 השנים של ראיין מרפי (43.49 שניות). התוצאה שקבע הייתה טובה מהתוצאה שקבע המנצח במשחה ל-100 יארד פרפר. הוא זכה ב-3 מדליות, 2 כסף ו-1 ארד. מדליות כסף במשחה ל-100 יארד פרפר בתוצאה של 43.80 שניות, אחרי אנדריי מינקוב (43.71 שניות) ולפני יוסוף ראמאדן (43.90 שניות) ובמשחה ל-200 יארד פרפר בתוצאה של 1:38.82 דקות, אחרי ברנדן ברנס (1:38.71 דקות) ולפני ניקולס אלביירו (1:38.88 דקות). מדליית ארד, במשחה ל-200 יארד מעורב אישי בתוצאה של 1:39.22 דקות, אחרי לאון מרשאן (1:37.69 דקות) ודסטין לאסקו (1:38.21 דקות).

באליפות העולם שנערכה בבודפשט הונגריה בסוף יוני הוא סיים במקום חמישי במשחה ל-200 מטר פרפר בתוצאה של 1:54.92 דקות, בשלב המוקדמות הוא קבע תוצאה של 1:54.50 דקות ועלה חמישי למשחה הגמר.

 שיאים אישיים 
בריכה אולימפית
 100 מטר חופשי: 49.97 שניות (2019)
 200 מטר חופשי: 1:46.51 דקות (2019)
 50 מטר פרפר: 24.15 שניות (2019)
 100 מטר פרפר: 51.64 שניות (2021)
 200 מטר פרפר: 1:52.37 דקות (2025)
 200 מטר מעורב אישי: 2:00.12 דקות (2019)

בריכת 25 יארד
 200 יארד חופשי: 1:33.33 דקות (2020)
 100 יארד גב: 43.35 שניות (2022), שיא ארצות הברית 
 200 יארד גב: 1:42.11 דקות (2018)
 100 יארד פרפר: 43.49 שניות (2025)
 200 יארד פרפר: 1:36.43 דקות (2025), שיא ארצות הברית
 200 יארד מעורב אישי: 1:39.22 דקות (2022)

 קישורים חיצוניים 

 Luca Urlando, באתר SwimSwam 

 הערות שוליים 

קטגוריה:אמריקאים ילידי קליפורניה
קטגוריה:סקרמנטו: אישים
קטגוריה:קליפורניה: שחיינים
קטגוריה:שחיינים אמריקאים
קטגוריה:שחייני פרפר
קטגוריה:שחייני חופשי
קטגוריה:שחייני מעורב אישי
קטגוריה:בוגרי אוניברסיטת ג'ורג'יה
קטגוריה:אמריקאים שנולדו ב-2002